David Crosby

**David Van Cortlandt Crosby** nado nos Ánxeles, California, o 14 de agosto de 1941 e finado o 19 de xaneiro de 2023, foi un coñecido guitarrista e cantautor. Foi membro fundador do grupo The Byrds e de Crosby, Stills, Nash & Young (CSNY). É membro do Rock and Roll Hall of Fame polo seu traballo con The Byrds e con Crosby, Stills, Nash & Young.

## Traxectoria 
Os seus pais foron Aliph Van Cortlandt Whitehead e Floyd Crosby, gañador dun Oscar ao mellor director de fotografía. Os dous divorciáronse en 1960, cando Crosby tiña 19 anos.

### Carreira artística 
#### The Byrds 
A principios de 1964 Crosby tocou nalgúns clubs con Roger McGuinn (entón coñecido como Jim) e Gene Clark baixo o nome de Jet Set. Axiña cambiaron o seu nome a The Byrds, e xuntáronse o baixista Chris Hillman e o batería Michael Clarke (a quen Crosby descubriu tocando bongos na praia). Dalgunha maneira conseguiron unha demo da canción de Bob Dylan "Mr. Tambourine Man" e gravaron a súa propia versión, con McGuinn usando unha guitarra de 12 cordas mentres Crosby e Clark acompañaban con harmonías vocais. A canción foi un grande éxito, chegando ao número 1 das listas.

McGuinn foi o encargado de dar un son característico co seu Rickenbacker 360/12 (idea que obtivo da guitarra que George Harrison utilizou no filme ''A Hard Day's Night*), e Crosby foi o responsable das altas e fermosas harmonías vocais e, moitas veces, do fraseo nas súas cancións.

En 1966, Gene Clark, entón o vocalista e compositor principal, retirouse do grupo debido ao estrés. Isto levou a que McGuinn e Crosby fosen os cantantes principais. Crosby tivo a oportunidade de mellorar o seu oficio, converténdose pronto nun cantautor prolífico e talentoso. As súas contribucións inclúen a canción de 1966 "Eight Miles High", coescrita con Clark e McGuinn, e a súa outra cara, *Why*, coescrita con McGuinn, que mostra a Crosby no seu mellor momento. Tamén se coñece a súa versión da canción "Hey Joe" despois de ser retomada por Dino Valente. Presentáballe a canción a Bryan MacLean e Arthur Le da banda de pop Love, quen máis tarde lla ensinou aos membros de The Leaves. Sentíndose responsable de popularizar a canción, Crosby convenceu aos outros membros de The Byrds para que a interpretasen no disco de *Fifth Dimension*. Para o álbum de 1967 *Younger Than Yesterday*, Crosby comezou a atopar a súa propia marca e estilo.

En 2016 publicou *Lighthouse''. Un adianto do álbum foi a canción titulada "Things we do for love" que David Crosby dedica á súa muller.

## Discografía 
* 1971 "If I Could Only Remember My Name" (Atlantic)
* 1989 "Oh, Yes I Can!" (Atlantic)
* 1993 "Thousand Roads" (Atlantic)
* 1994 "It's All Coming To Me Now!" (Live)(Atlantic)
* 1996 "Live On The King Biscuit Flower Hour" (Live) (King Biscuit)
* 2006 "Voyage" (Box-Set) (Rhino)
* 2014 "Croz" (Blue Castle)
* 2016 "Lighthouse" (Ground UP)
* 2017 "Sky Trails"
* 2018 "Here If You Listen" (BMG Music)

### Actor de voz 
Crosby apareceu na serie animada *The Simpsons*, dando voz a dous episodios. O primeiro foi *Marge in Chains*, o penúltimo episodio da cuarta tempada, no que Crosby aparece como padriño de AA do avogado Lionel Hutz. O segundo foi ''Homer's Barbershop Quartet'', que pertence á quinta tempada, no devandito capítulo Crosby aparece como anfitrión dunha entrega ficticia de premios Grammy .

## Notas 
## Véxase tamén 
### Outros artigos 
* Crosby, Stills, Nash & Young
* Love